Noverint cuncti fideles, quod ego Girbertus et uxor mea Aregia donamus Deo et sanctis apostolis ejus Petro et Paulo, et loco Cluniaco, quasdam res nostras in pago Maticensi, in villa Conflanz, hoc est omnem meam hereditatem quam habeo in jam dicta villa, quæ dare possumus vel tenere: hoc sunt campi, vineæ, prata, quesitum, ad inquirendum, totum ad in[te]grum; faciantque monachi Sancti Petri de his rebus que voluerint ab hodierno et deinceps. Est autem ipsa hereditas in agro Evriaco. Si quis hanc donationem [calumpniare] voluerit, auri uncias III persolvat. Actum Cluniaco publice. S. Girberti et Aregiæ, uxoris ejus, qui fieri et firmare rogaverunt. S. Duranni, Ranulfi, Aalarici, Sicbaldi, Tedaldi. Data mense augusto, regnante Rodberto rege. Eberhardus levita scribsit.